Tolar

**Tolar** oli Sloveenia rahaühik.

1 tolar jagunes 100 stotinkaks.

Valuuta tähis standardi ISO-4217 järgi on SIT. 

Tolar võeti kasutusele 8. oktoobril 1991 ja asendati 1. jaanuaril 2007 euroga. Arveldamine tolarites oli Sloveenias lubatud 14. jaanuarini 2007.

Eesti Panga 28. novembri 2006 kursi järgi maksis 1 tolar 0,0652905 Eesti krooni. 

## Mündid
Sloveenias kehtis 9 mündinominaali, kusjuures stotinkasid ringluses praktiliselt ei olnud, sest nende ostujõud oli väga väike.

***10 stotinkat** (98% alumiiniumi ja 2% magneesiumi, läbimõõt 16 mm, randi paksus 1,3 mm, kaal 0,55 g), tagaküljel sisalik prooteus ehk koopaolm ehk olm ehk koopalibedik (*Proteus anguinus*), välja antud 29. aprillil 1993
***20 stotinkat** (98% alumiiniumi ja 2% magneesiumi, läbimõõt 18 mm, randi paksus 1,3 mm, kaal 0,7 g), tagaküljel kõrvukräts (*Asio otus*), välja antud 29. aprillil 1993
***50 stotinkat** (98% alumiiniumi ja 2% magneesiumi, läbimõõt 20 mm, randi paksus 1,3 mm, kaal 0,85 g), tagaküljel kodumesilane (*Apis mellifera*), välja antud 4. jaanuaril 1993
***1 tolar** (78% vaske, 20% tsinki ja 2% niklit, läbimõõt 22 mm, randi paksus 1,7 mm, kaal 4,5 g), tagaküljel jõeforell (*Salmo trutta fario*), välja antud 4. jaanuaril 1993
***2 tolarit** (78% vaske, 20% tsinki ja 2% niklit, läbimõõt 24 mm, randi paksus 1,7 mm, kaal 5,4 g), tagaküljel suitsupääsuke (*Hirundo rustica*), välja antud 4. jaanuaril 1993
***5 tolarit** (78% vaske, 20% tsinki, 2% niklit, läbimõõt 26 mm, randi paksus 1,7 mm, kaal 6,4 g), tagaküljel kaljukits (*Capra ibex*), välja antud 4. jaanuaril 1993
***10 tolarit** (75% vaske, 25% niklit, läbimõõt 22 mm, randi paksus 2 mm, kaal 5,75 g), tagaküljel hobune (*Equus*), välja antud 19. aprillil 2000
***20 tolarit** (75% vaske, 25% niklit, läbimõõt 24 mm, randi paksus 2 mm, kaal 6,85 g), tagaküljel valge-toonekurg (*Ciconia ciconia*), välja antud 7. juulil 2003
***50 tolarit** (75% vaske, 25% niklit, läbimõõt 26 mm, randi paksus 2 mm, kaal 8 g), tagaküljel härg (*Taurus taurus*), välja antud 7. juulil 2003

## Paberrahad
Sloveenias on välja antud 9 nominaali, kuid 10-, 20- ja 50-tolarised on enamjaolt asendatud sama väärtusega müntidega.

***10 tolarit** (120×60 mm, välja antud 27. novembril 1992) esiküljel Primož Trubari portree, tagaküljel Ursuline kirik Ljubljanas
***20 tolarit** (126×63 mm, välja antud 28. detsembril 1992) esiküljel teadlase Janez Vajkard Valvazori portree 
***50 tolarit** (132×66 mm, välja antud 19. märtsil 1993) esiküljel matemaatik Jurij Vega portree, tagaküljel päikesesüsteem ja teaduste akadeemia hoone
***100 tolarit** (138×69 mm, välja antud 30. septembril 1992 ja 12. mail 2003) esiküljel impressionistliku kunstniku ja skulptori Rihard Jakopiči portree, tagaküljel tema pilt "Päike" 
***200 tolarit** (144×72 mm, välja antud 22. veebruaril 1993, 10. märtsil 1998, 20. juunil 2001 ja 2. augustil 2004) esiküljel komponist Iacobus Galluse portree, tagaküljel Sloveenia filharmoonia
***500 tolarit** (150×75 mm, välja antud 30. septembril 1992, 20. juunil 2001 ja 29. juunil 2005) esiküljel arhitekt Jože Plečniku portree, tagaküljel ülikooli- ja rahvusraamatukogu
***1000 tolarit** (156×78 mm, välja antud 30. septembril 1992, 13. detsembril 1993, 10. juulil 2000, 12. mail 2003, 2. augustil 2004 ja 29. juunil 2005) esiküljel luuletaja France Prešereni portree, taga katkend tema luuletusest
***5000 tolarit** (156×78 mm, välja antud 13. detsembril 1993, 10. veebruaril 1998, 10. juulil 2000, 15. juulil 2002 ja 2. augustil 2004) esiküljel kunstnik Ivana Koblica portree
***10 000 tolarit** (156×78 mm, välja antud 15. märtsil 1995, 19. juunil 2000, 13. oktoobril 2003 ja 4. aprillil 2005) esiküljel kirjanik Ivan Cankari portree, tagaküljel krüsanteem

Väljaandmise kuupäevad on kuupäevad, mil need maksevahendid reaalselt ringlusse lasti. Pangatähtedele endile on märgitud kuupäevad, millal nende trükkimine panga presidentide poolt allkirjastati.

## Välislingid
* Kataloog ja galerii Sloveenia rahatähtedest